cyanic-selkie/wikianc huggingface dataset:
กีฬามวยสากลสมัครเล่นในโอลิมปิกฤดูร้อน 1924
ชาติที่เข้าร่วม
มีนักมวยสากลสมัครเล่นจำนวน 181 คนจาก 27 ชาติเข้าแข่งขันในปารีสเกมส์:
พริตตี้
พริตตี้ (pretty) หรือ บูธเบบ (booth babe) หรือ อิเบะกง เป็นพนักงานขาย (ส่วนใหญ่เป็นผู้หญิง) ที่เน้นการเป็นนางแบบในงานออกบูธจัดงานแสดงสินค้า โดยเฉพาะอย่างยิ่งงานมอเตอร์โชว์ เริ่มต้นโดยบริษัทโตโยต้า ให้หญิงสาวหน้าตาน่ารักคอยให้ข้อมูลเกี่ยวกับรถ เพราะฐานลูกค้าส่วนใหญ่ของรถก็คือลูกค้าที่เป็นผู้ชาย ต่อมา พริตตี้ ขยายไปใช้ในการประชาสัมพันธ์สินค้าต่าง ๆ มากมาย
ในประเทศญี่ปุ่น เรียก อิเบะกง (イベコン) ย่อมาจาก อีเวนต์คอมพาเนียน ("event companion")
แฝง ในพระองค์เจ้าเริงคนอง
แฝง เป็นอดีตพระอนุวงศ์ชั้นหม่อมเจ้าในราชวงศ์จักรี พระธิดาในพระเจ้าราชวรวงศ์เธอ พระองค์เจ้าเริงคนอง เธอพบรักกับไพร่ชื่อจัน และขายตัวเป็นทาสตามสามี แต่ภายหลังได้หลบหนีจากสังกัดจนเป็นคดีความ และถูกลงโทษด้วยการถอดจากฐานันดรศักดิ์จากหม่อมเจ้าไปเป็นไพร่ เพราะไม่รักษาเกียรติยศแห่งราชตระกูล
ประวัติ
แฝง มียศเดิมว่าหม่อมเจ้าแฝง เป็นพระธิดาในพระเจ้าราชวรวงศ์เธอ พระองค์เจ้าเริงคนอง หรือพระองค์เจ้าป๊อก (พ.ศ. 2375–2425) ไม่ปรากฏนามหม่อมมารดา พระบิดาเป็นพระราชโอรสในสมเด็จพระบวรราชเจ้ามหาศักดิพลเสพกับเจ้าจอมมารดาเอม และเป็นต้นราชสกุลนันทิศักดิ์
แฝงสมัครรักใคร่กับไพร่ชื่อจัน ต่อมาเธอได้ขายตัวเป็นทาสของพระยาอภัยพลภักดิ์ตามสามี แต่ปรากฏว่าแฝงหนีออกไป แล้วถูกพลตระเวนจับตัว และจำตรวนเพื่อส่งยังศาลราชตระกูล ทว่าระหว่างนั้นแฝงให้กำเนิดบุตรที่เกิดกับจันสามีไพร่ แฝงจึงส่งจดหมายร้องทุกข์ทางไปรษณีย์ เมื่อเรื่องราวถึงพระเนตรพระกรรณพระบาทสมเด็จพระจุลจอมเกล้าเจ้าอยู่หัว ก็ทรงวินิจฉัยว่าแฝงเป็นหม่อมเจ้าและได้รับการชุบเลี้ยงตามสมควร หากมีปัญหาใดก็ควรกราบทูลเจ้านายผู้ใหญ่ในราชตระกูลให้ทรงทราบ แต่การกระทำของแฝงไม่สมกับบรรดาศักดิ์ เพราะไปได้สามีต่ำศักดิ์ และขายตัวเป็นทาส ด้วยความผิดเหล่านี้จึงรับสั่งให้ถอดออกจากฐานันดรศักดิ์ชั้นหม่อมเจ้าไปเป็นไพร่ แล้วให้จองจำอยู่ในพระบรมมหาราชวัง ส่วนจัน ไพร่ผู้ริอ่านรักใคร่หม่อมเจ้าหญิง ให้ทำการสอบสวน พบว่ามีความผิด จึงให้เฆี่ยน 30 ที แล้วส่งให้มูลนายในสังกัดมารับตัวไป
ทะเลสาบเจนีวา
ทะเลสาบเจนีวา (Lake Geneva) ตั้งอยู่ทางตะวันตกของประเทศสวิตเซอร์แลนด์ พื้นที่ส่วนใหญ่อยู่ในสวิตเซอร์แลนด์และมีบางส่วนอยู่ในเขตประเทศฝรั่งเศส มีพื้นที่ 582 ตารางกิโลเมตร หรือ 363,750 ไร่ เป็นแหล่งน้ำจืดที่ใหญ่เป็นอันดับสองของทวีปยุโรปกลางรองจากทะเลสาบบาลาต้นในประเทศฮังการี เป็นที่ตั้งของเมืองสำคัญคือเมืองเจนีวาในประเทศสวิตเซอร์แลนด์
ทะเลสาบเจนีวา มีชื่อในภาษาฝรั่งเศสว่า ทะเลสาบเลม็อง (Lac Léman)
มงกุฎนกเรเวน
มงกุฎนกเรเวน (ซองคา: དབུ་ཞྭ་བྱ་རོག་ཅན་; ไวลี: dbu-zhva bya-rog-can) เป็นมงกุฎที่สวมโดยพระมหากษัตริย์ภูฏาน เป็นพระมาลาที่มีส่วนบนเป็นนกเรเวน
ประวัติศาสตร์
ระบอบราชาธิปไตยแบบสืบราชสันตติวงศ์ของราชวงศ์วังชุก ในรัฐภูฏานซึ่งตั้งอยู่ในแถบเทือกเขาหิมาลัย สถาปนาขึ้นใน ค.ศ. 1907 พระมหากษัตริย์พระองค์แรกคือ กงซาร์ อุกเยน วังชุก (ต.ศ. 1862 - 1926) เป็นบุคคลผู้โดดเด่นซึ่งก้าวเข้ามามีอำนาจหลังสภาพความขัดแย้งที่ไม่หยุดหย่อนและความซับซ้อนในรัฐนักรบที่วุ่นวายนี้
พระองค์ทรงรับเอาสัญลักษณ์ที่แสดงถึงพระราชอำนาจของพระองค์ เป็นมงกุฎผ้าซาตินและไหมประดับด้วยหัวนกเรเวนเบื้องบนเป็นการแสดงถึงอำนาจ นกเป็นสัญลักษณ์ของเทพมหากาฬ ซึ่งเป็นเทพผู้อุปถัมภ์ภูฏาน ต้นแบบของมงกุฎนกเรเวนได้ถูกคิดค้นขึ้นครั้งแรกในฐานะหมวดสวมเพื่อสู้รบของพระราชบิดาของพระองค์ คือ จิกมี นัมเกล (ค.ศ. 1825 - 1881) จิกมี นัมเกลได้รับสมญานามว่า "ผู้สำเร็จราชการดำ" เขาได้สวมหมวกนี้ในการสู้รบที่นองเลือดกับศัตรูของเขาภายในประเทศ และต่อต้านกองทัพอังกฤษ ซึ่งอังกฤษปราบปรามเขาไม่สำเร็จ
เรื่องราวความรุ่งเรืองและชัยชนะของราชวงศ์วังชุกโดดเด่นออกจากภาพความโกลาหลและความวุ่นวายนำมาสู่สันติภาพและความมั่นคง
มงกุฎนกเรเวนในทุกวันนี้เป็นมงกุฎที่สวมโดยพระมหากษัตริย์ภูฏานอย่างเป็นทางการ นกเรเวนเป็นนกประจำชาติภูฏาน และผู้คนท้องถิ่นเรียกนกเรเวนว่า จาร็อค (Jaroq) ครั้งหนึ่งเคยมีกฎหมายว่าการฆ่านกเรเวนถือเป็นอาชญากรรมในภูฏาน
ทะเลสาบแอร์
ทะเลสาบแอร์ (Lake Eyre) ตั้งอยู่ในกลางประเทศออสเตรเลีย บริเวณพื้นที่แห้งและเป็นทะเลสาบที่ใหญ่ที่สุดในประเทศ ถูกค้นพบในปี ค.ศ. 1840 โดยจอห์น แอร์ นักสำรวจชาวอังกฤษ
จอมนางวังต้องห้าม 3
จอมนางวังต้องห้าม 3 (Palace 3: The Lost Daughter, หรือ "กงสั่วเหลียนเฉิง") สร้างขึ้นในปี พ.ศ. 2557 เป็นละครภาคที่ 3 ของละครชุด "จอมนางวังต้องห้าม" เป็นภาคต่อจากละครเรื่อง จอมนางวังต้องห้าม 2 โดยละครจะเล่าเรื่องย้อนกลับไปในรัชสมัยจักรพรรดิเฉียนหลง (ชิงเกาจงฮ่องเต้) แห่งราชวงศ์ชิง (หรือแมนจู)  เนื้อหากล่าวถึงโชคชะตาที่พลิกผันของสองหนุ่มสาว "เหลียนเฉิง" และ  "เหิงไท่" นำแสดงโดย หยวน ซานซาน,ลู่ อี้ ละครเรื่องนี้ออกอากาศทางช่องเหอหนานทีวีในจีน แต่ในไทยจะออกอากาศทางช่องเวิร์คพอยท์
เนื้อเรื่องย่อ
ละครเรื่องนี้กล่าวถึง "เหลียนเฉิง" ผู้หญิงที่โชคชะตาเล่นตลก ถูกแม่ทิ้งแต่เด็ก ด้วยเหุตผลว่าเธอต้องคลอดลูกชายเท่านั้น! เพื่อกอบกู้ศักดิ์ศรีจึงนำเด็กชาย (เหิงไท่) มาอ้างว่าเป็นลูกชาย นับแต่นั้นมาโชคชะตาของสองหนุ่มสาวก็เปลี่ยนไปตลอดกาล
และ "เหลียนเฉิง" หญิงสาวที่เติบโตในหอคณิกา แต่แท้จริงเธอคือลูกสาวแม่ทัพใหญ่ เพราะถูกสลับสับเปลี่ยนตัวกับ เหิงไท่ ซึ่งก็เป็นชายคนรักของเธอ พร้อมทั้งยังเป็นลูกแม่ทัพใหญ่
เหลียนเฉิง ได้เข้าไปอยู่ที่บ้านแม่ทัพในฐานะเมียรองของเหิงไท่ แต่ชีวิตรักของทั้งคู่ไม่ได้โรยด้วยกลีบกุหลาบต้องฟันฝ่าอุปสรรคเพื่อพิสูจน์รักแท้ จนเธอได้ฉายาว่า จอมนางแห่งวังต้องห้าม
การเข้ารหัส
การเข้ารหัสลับ (encryption) เป็นการเปลี่ยนรูปแบบของระบบการอ่านที่เป็นภาษาอัตโนมัติให้เป็นภาษาเครื่องหรือสัญญาณอื่น โดยเกี่ยวข้องกับวิธีการทางคณิตศาสตร์
ลีเปตสค์
ลีเปตสค์ (Липецк) เป็นเมืองศูนย์กลางการปกครองของแคว้นลีเปตสค์ ประเทศรัสเซีย ตั้งอยู่ริมฝั่งแม่น้ำโวโรเนช อยู่ทางทิศตะวันออกเฉียงใต้ของกรุงมอสโกราว 438 กม. (272 ไมล์) ประชากรในนครนี้:
การเข้ารหัส
รูปแบบการเข้ารหัสลับ
รูปแบบการเข้ารหัสลับมีการใช้มากมายหลายแบบแต่มีรูปแบบที่ต้องใช้เป็นการแปลงสภาพของรหัสที่ไม่สามารถใช้งานได้ให้กลับมาเป็นภาษาอัตโนมัติที่เป็นได้ทั้งตัวเลขและตัวอักษรตามสิ่งที่ได้ตั้งใว้
การเข้ารหัสลับ
การเข้ารหัสลับเป็นการนำ ภาษาอัตโนมัติที่เป็นทั้งตัวเลขและ ตัวอักษรให้กลับไปเป็นภาษาเครื่องหรือสัญลักษณอื่น เช่น แปลงตัวเลขเป็นรูปภาพ ตัวอักษร หรือลายเส้นบางประเภท เป็นการแปลงด้วยเครื่องมือบ้างประเภท หรือเทียบได้เป็น แม่กุญแจ
การถอดรหัสลับ
การถอดรหัสลับเป็นการนำข้อมูลที่ได้รับการเข้ารหัสลับ มาถอดด้วยโปรแกรมภาษาอัตโนมัติที่เป็นแบบเดียวกันหรือรูปแบบการคำนวณชนิดเดียวกันมาใช้ ถือได้ว่าเป็นแม่กุญแจต้องมีลูกกุญแจที่เป็นแบบเดียวกันเท่านั้นจึงจะสามารถ ถอดแม่กุญแจออกมาเป็นภาษาซีได้
แบบสมการ
เป็นการเข้ารหัสลับ ข้อมูลด้วยกุญแจเดี่ยว ทั้งงผู้ส่งและผู้รับ โดยวิธีการจำเป็นต้องมีการใช้การเข้ารหัสและถอดรหัสแบบเดียวกันโดยมี คีย์ลับ เพื่อป้องกันการเข้ารหัสลับใหม่ระหว่างทาง
กางเขนประดับอัญมณี
กางเขนประดับอัญมณี (Crux gemmata) คือกางเขนที่ส่วนใหญ่สร้างในสมัยคริสเตียนยุคแรกมาจนถึงต้นยุคกลางที่เป็นกางเขนอย่างน้อยก็ด้านหน้าส่วนใหญ่จะตกแต่งด้วยอัญมณีเป็นหลัก แทนที่จะเป็นภาพวาดบนตัวกางเขน ด้านหลังมักจะเป็นลายสลักของพระเยซูตรึงกางเขนหรือรูปจากหัวข้ออื่น
ตัวอย่างของงานกางเขนโลหะก็ได้แก่กางเขนจัสตินที่ 2 (คริสต์ศตวรรษที่ 6, พิพิธภัณฑ์วาติกัน), กางเขนโลแธร์ (คริสต์ศตวรรษที่ 10, มหาวิหารอาเคิน), กางเขนเทวดาแห่งคาบสมุทรไอบีเรีย, กางเขนชัย และกางเขนค็อง (ราวคริสต์ทศวรรษ 1120, พิพิธภัณฑ์สถานแห่งชาติแห่งไอร์แลนด์)
ประวัติ
ในยุคโบราณตอนปลายและต้นยุคกลางสิ่งของอันมีความสำคัญมากเช่นหีบบรรจุวัตถุมงคล (Reliquary) มักจะตกแต่งอย่างเต็มที่ด้วยอัญมณีที่เป็นการตกแต่งในลักษณะที่ในปัจจุบันจะจำกัดใช้แต่ในการตกแต่งมงกุฎ และเครื่องราชกกุธภัณฑ์สำหรับพระราชพิธีบรมราชาภิเษก หรือ เครื่องประดับชิ้นเล็กๆ กางเขนดังกล่าวอาจจะทำออกมาในรูปของภาพเขียน, โมเสก, งาช้างแกะสลัก และ วัสดุอื่นๆ และมักจะมีปลายแขนกางเขนเป็นแฉก แต่สัดส่วนระหว่างแนวตั้งและแนวนอนก็ขึ้นอยู่กับความต้องการขององค์ประกอบซึ่งก็แตกต่างกันออกไปเป็นอันมาก เครื่องห้อย (Pendilia) หรือเครื่องตกแต่งแบบแขวนหรือห้อยก็อาจจะแขวนจากแขนกางเขน โดยเฉพาะจากตัวอักษร แอลฟาและโอเมกาที่เป็นทอง ลักษณะของกางเขนดังกล่าวพบบนชิ้นส่วนของโลงหินจากปลายคริสต์ศตวรรษที่ 4 ปลายแขนกางเขนที่เป็นแฉกก็มีมาตั้งแต่งานที่พบชิ้นแรกๆ
กางเขนประดับอัญมณีเช่นงานโมเสกที่วัดซานตาพูเดนเซียนาในกรุงโรม (ค.ศ. 384–ค.ศ. 389) ตัวกางเขนตั้งอยู่บนเนินที่มีฉากหลังเป็นภาพสัญลักษณ์ของกรุงเยรูซาเลมโดยตัวกางเขนเองเป็นสัญลักษณ์ของกรุงเยรูซาเลมใหม่หรือ "เมืองสวรรค์" นอกจากนั้นแล้วกางเขนประดับอัญมณีก็ยังเป็นสัญลักษณ์ของต้นไม้แห่งชีวิตของคริสเตียน โดยเฉพาะเมื่อปลายแขนแจกเป็นแฉกเป็นกิ่ง บางครั้งกางเขนก็จะอยู่บนเนินที่เป็นสัญลักษณ์ของสวรรค์ โดยมีแม่น้ำสี่สายไหลลงมาจากกางเขนที่เข้าใจกันว่าเป็นสัญลักษณ์ของพระวรสารทั้งสี่
โธฬาวีรา
โธฬาวีรา (ધોળાવીરા; Dholavira) เป็นแหล่งโบราณคดีในหมู่บ้านขาทีรเพต ในตลุกะภจาว อำเภอกูตจ์ รัฐคุชราต เป็นซากของอารยธรรมลุ่มแม่น้ำสินธุ/ฮารัปปา โธฬาวีราเป็นหนึ่งในห้าแหล่งโบราณคดีขนาดใหญ่ ที่สำคัญที่สุดแหล่งหนึ่ง และถือกันว่าเป็นเมืองที่ใหญ่ที่สุด ในเวลานั้น เมืองรูปสี่เหลี่ยมขนาด 47 ha นี้ ตั้งอยู่ขนาบระหว่างลำธารมันสาร์ (Mansar) ในทางเหนือ และมันหาร์ (Manhar) ในทางใต้ เข้าใจว่ามีประชากรอยู่อาศัยในระหว่างราว 2,650 ปีก่อน ค.ศ. ก่อนจะค่อย ๆ ลดจำนวนลงในราว 2,100 ปีก่อน ค.ศ. และถูกทิ้งร้างเป็นช่วงสั้น ๆ ก่อนจะมีผู้กลับเข้ามาอยู่อาศัยในราว 1450 ปีก่อน ค.ศ.
มหาวิทยาลัยธุรกิจบัณฑิตย์
มหาวิทยาลัยธุรกิจบัณฑิตย์ เป็นสถาบันอุดมศึกษาเอกชน 1 ใน 5 แห่งแรกในประเทศไทยถูกสถาปนาขึ้นพร้อมกับ วิทยาลัยเกริก วิทยาลัยกรุงเทพ วิทยาลัยไทยสุริยะ และวิทยาลัยพัฒนา ตั้งอยู่ในกรุงเทพมหานคร ก่อตั้งขึ้นในปี พ.ศ. 2511 ปัจจุบัน เปิดการเรียนการสอนใน 6 คณะ 6 วิทยาลัย
ประวัติ
มหาวิทยาลัยธุรกิจบัณฑิตย์ก่อตั้งขึ้นเมื่อวันที่ 30 พฤษภาคม พ.ศ. 2511 ภายใต้เจตนารมณ์ของ ดร.ไสว สุทธิพิทักษ์ และอาจารย์สนั่น เกตุทัต โดยใช้ชื่อสถาบัน "ธุรกิจบัณฑิตย์" ตั้งอยู่ริมคลองประปา ถนนพระราม 6 สามเสน ในยุคเริ่มต้น ต่อมาจึงเปลี่ยนสถานภาพเป็นวิทยาลัยธุรกิจบัณฑิตย์ ในปี พ.ศ. 2513 และเลื่อนฐานะเป็น "มหาวิทยาลัย" ในปี พ.ศ. 2527 เมื่อมีการพัฒนามากขึ้น และมีการขยายตัวของระบบการศึกษาในประเทศ มหาวิทยาลัยจึงย้ายสถานที่ตั้งมาอยู่ริมคลองประปา ถนนประชาชื่น บนเนื้อที่ 130 ไร่ เพื่อก่อสร้างอาคารเรียนและอาคารปฏิบัติการทางการเรียนการสอน สิ่งอำนวยความสะดวกในรูปแบบที่เอื้ออำนวยประโยชน์ต่อนักศึกษา มหาวิทยาลัยธุรกิจบัณฑิตย์เป็นมหาวิทยาลัยแห่งแรกในประเทศไทยที่ได้รับรอง ISO 9001 : 2008 ทั้งระบบ ทุกคณะวิชา ทุกหน่วยงาน ในองค์กร มหาวิทยาลัยถือเป็นมหาวิทยาลัยที่มีสภาวะแวดล้อมสวยงามที่สุดแห่งหนึ่งของสถานศึกษาในประเทศไทย ภายใต้ปรัชญาการดำเนินงานที่ว่า "นักธุรกิจเป็นผู้สร้างชาติ" โดยมี ดร.อรัญ ธรรมโน เป็นนายกสภามหาวิทยาลัย และ ดร.ดาริกา ลัทธพิพัฒน์ เป็นอธิการบดี
ชื่อมหาวิทยาลัย
"ธุรกิจบัณฑิตย์" หมายถึง ความรอบรู้ทางด้านธุรกิจ
แบบที่ใช้ในปัจจุบัน
โดยตราสัญลักษณ์ใหม่นั้นได้มีการปรับเปลี่ยนในปี 2555 โดยใช้ตัวอักษรตัวย่อ "DPU" และมีสัญลักษณ์ลูกโลกอยู่ที่ปลายด้านบนของตัว U ซึ่งมีลักษณะเป็นสัญลักษณ์ Infinity (∞) ซึ่งหมายถึงการเรียนรู้ที่ไม่ที่สิ้นสุด พร้อมกับสโลแกนใหม่ที่ว่า Progressive University หรือมหาวิทยาลัยแห่งอนาคตที่มุ่งสร้างโอกาส และสร้างอนาคตให้กับนักศึกษาทุกคน
สีประจำมหาวิทยาลัย
ม่วง-ฟ้า หมายถึง การปฏิบัติทางธุรกิจ
วิทยาลัยนานาชาติ
ดำเนินการสอนโดยคณาจารย์ทั้งชาวไทยและชาวต่างชาติ มีความรู้และประสบการณ์ในสาขาวิชานั้นในระดับนานาชาติ
วิทยาลัยนานาชาติจีน
วิทยาลัยนานาชาติจีน มหาวิทยาลัยธุรกิจบัณฑิตย์ เปิดดำเนินการในปีการศึกษา 2553 เป็นวิทยาลัยนานาชาติจีนที่เกิดขึ้นจากการเข้าร่วมทุน เพื่อทำการศึกษาร่วมกันระหว่างมหาวิทยาลัยในประเทศจีนคือมหาวิทยาลัยวิทยาศาสตร์และเทคโนโลยีคุนหมิงกับมหาวิทยาลัยธุรกิจบัณฑิตย์ วิทยาลัยนานาชาติจีน เปิดโอกาสให้ทั้งนักศึกษาไทย นักศึกษาจากประเทศจีน และนักศึกษาจากนานาชาติ เข้ามาศึกษาในมหาวิทยาลัยธุรกิจบัณฑิตย์ ระดับปริญญาตรีในหลักสูตรนานาชาติโดยใช้ภาษาจีนเป็นสื่อการสอน โดยวิทยาลัยนานาชาติจีน ทำหน้าที่ในการสร้างและพัฒนาความร่วมมือด้านต่าง ๆ ระหว่างมหาวิทยาลัยธุรกิจบัณฑิตย์กับสถาบันเครือข่ายในประเทศจีน
สมาคมนักศึกษาเก่ามหาวิทยาลัยธุรกิจบัณฑิตย์
สมาคมนักศึกษาเก่ามหาวิทยาลัยธุรกิจบัณฑิตย์ ได้ก่อตั้งขึ้นเมื่อปี พ.ศ. 2524 โดยการรวมตัวของนักศึกษาจากทุกคณะ ภายใต้การสนับสนุนของ ท่านอดีตอธิการบดี ดร.ไสว สุทธิพิทักษ์ที่ ต้องการให้องค์กรนี้เป็นศูนย์รวมของศิษย์เก่า ไม่ว่าจะเป็นยุคของสถาบัน หรือวิทยาลัย เพื่อร่วมกันทำกิจกรรมที่เป็นประโยชน์ต่อสังคม ซึ่งในคณะก่อตั้งดังกล่าว ได้รับแนวทางมาปฏิบัติ และมีการยื่นจดทะเบียนขอจัดตั้งเป็น “สมาคมนักศึกษาเก่าวิทยาลัยธุรกิจบัณฑิตย์” อย่างถูกต้องตามกฎหมาย เมื่อเดือนพฤษภาคม พ.ศ. 2524 โดยมี คุณธารา รัตนพิภพ (ศิษย์เก่าคณะเศรษฐศาสตร์) เป็นนายกสมาคมคนแรก (พ.ศ. 2524 - 2526) มีเงินทุนในการดำเนินงานของสมาคมฯ จำนวน 50,000 บาท ซึ่งเป็นเงินที่เกิดขึ้นจากรายได้ในการฉลองปริญญาบัตร ที่สำเร็จการศึกษา โดยมีที่ทำการของสมาคมฯ อยู่ที่ 73 ถนนพระรามที่ 6 เขตพญาไท กรุงเทพมหานคร ต่อมาเมื่อปี พ.ศ. 2538 ในสมัยที่ท่าน ศาสตราจารย์ไพฑูรย์ พงศะบุตร ดำรงตำแหน่งอธิการบดี ได้มีการยื่นขอเปลี่ยนแปลงชื่อและข้อบังคับสมาคมฯ ใหม่เป็น “สมาคมนักศึกษาเก่า มหาวิทยาลัยธุรกิจบัณฑิตย์” เพื่อให้มีความเหมาะสมและสอดคล้องกับสถานะภาพของมหาวิทยาลัย ซึ่งคณะกรรมการบริหารสมาคมฯ ในแต่ละยุคได้ดำเนินกิจกรรมต่างๆ เรื่อยมาอย่างต่อเนื่อง โดยได้รับความกรุณาอย่างยิ่งจากท่านผู้บริหารมหาวิทยาลัย ในการอนุญาตให้ใช้สถานที่บริเวณชั้นล่างของอาคารสำนักอธิการบดี เป็นสถานที่ตั้งและทำงานของสมาคมฯ ปัจจุบันสมาคมฯ มีสมาชิก ประมาณ 25,000 คน และจะยังคงมีอัตราเพิ่มขึ้นทุกปี จากบัณฑิตที่สำเร็จการศึกษาออกไป รับใช้สังคม และสมาคมฯ มีนโยบายที่ต้องการจะขยายส่วนงานของศิษย์เก่าและสมาชิกออกไปในภาคต่าง ๆ เพื่อ ประสานความดีงามและเป็นประโยชน์ให้กับสังคมต่อไป
ในด้านคุณภาพ
รางวัลการประกันคุณภาพการศึกษา ประเภทดีเลิศ
มหาวิทยาลัยธุรกิจบัณฑิตย์ ได้รับรางวัลระบบการประกันคุณภาพการศึกษาภายในสถานศึกษา ระดับอุดมศึกษา ประเภทดีเลิศ ประจำปี 2551-2552 จากสำนักงานคณะกรรมการการอุดมศึกษา โดยเป็นมหาวิทยาลัยเอกชนแห่งเดียวของประเทศที่ได้รับรางวัลประเภทดีเลิศในปีนี้ ทั้งนี้มีมหาวิทยาลัยเชียงใหม่ จุฬาลงกรณ์มหาวิทยาลัย ได้รับรางวัลประเภทดีเลิศในครั้งนี้ด้วย
มหาวิทยาลัยผ่านการประเมินหลักสองครั้งในปีนี้ (2552-2553)
ผลการประกวดและการแข่งขันระดับชาติของนักศึกษา
ในรอบปีที่ผ่านมา นักศึกษาของ มธบ. ชนะได้รับรางวัลต่างๆ ประมาณ 50 รายการ จำนวนนักศึกษาที่ได้รับรางวัลประมาณ 150 คน (เท่ากับ 1 เปอร์เซ็นต์ของนักศึกษาทั้งหมดโดยประมาณ) ทั้งนี้รับเฉพาะการประกวดและการแข่งขันที่เกี่ยวกับวิชาการและสังคมเท่านั้น ไม่นับรางวัลทางการกีฬา
ผลการได้งานทำของบัณฑิต
จากการสำรวจครั้งสุดท้ายในพิธีประสาทปริญญาครั้งที่แล้ว ปรากฏว่าบัณฑิตแทบทุกคณะวิชาได้งานทำภายในเวลา 6 เดือนในระดับ 70 ถึง 80 เปอร์เซ็นต์ ดีกว่าในปีก่อนหน้านั้น ส่วนผลการประเมินบัณฑิตของ มธบ. โดยนายจ้าง (ผู้จบการศึกษา 2546 – 2549 สำรวจปี 2551) จากคะแนนเต็ม 5 ผลเป็นดังนี้
ธรรมเนียมประเพณีและข้อควรปฏิบัติภายในสถาบัน
ระเบียบนักศึกษา มหาวิทยาลัยธุรกิจบัณฑิตย์ มีระเบียบว่าด้วยเรื่องการแต่งกายของนักศึกษา แต่ในปัจจุบันระเบียบดังกล่าวไม่จำเป็นต้องปฏิบัติอย่างเคร่ง เนื่องด้วยยุคสมัยที่เปลี่ยนไป
กิจกรรมนักศึกษา
กิจกรรมนักศึกษา โดย สำนักกิจการนักศึกษา และ สโมสรนักศึกษามหาวิทยาลัยธุรกิจบัณฑิตย์ ประจำปีการศึกษานั้นๆ
ระบบการบริการนักศึกษาและบุคลากร
ระบบ DPU LSS ระบบ DPU LSS (DPU Learning Support System) คือ ระบบสนับสนุนการเรียนการสอน ในรูปแบบโฮมเพจส่วนตัวของอาจารย์ เป็นระบบที่ช่วยเพิ่มช่องทาง การติดต่อสื่อสารระหว่างอาจารย์ และนักศึกษา ช่วยลดช่องว่างระหว่างกัน ให้อาจารย์สามารถ ส่งข้อมูลข่าวสารที่สำคัญเกี่ยวกับวิชาเรียนให้นักศึกษาได้อย่างทั่วถึง และนักศึกษาสามารถติดตามข่าวสาร ของวิชาเรียนได้ทุกที่ทุกเวลา ระบบ DPU LSS ประกอบด้วย ข้อมูลอาจารย์ ประกาศ บทความวิชาการ เอกสารประกอบการสอน การส่งงาน กระดานสนทนา ตารางสอน ชั่วโมงให้คำปรึกษา นอกจากนี้ยังสามารถส่งข้อความถึงอาจารย์ได้โดยตรง
ระบบSLCM - Student Life Cycle Management (SAP) เป็นระบบงานที่ครอบคลุมการบริหารจัดการ เพื่อใช้ในการจัดการฐานข้อมูลนักศึกษา ตั้งแต่ “รับสมัคร” จนถึง “รับปริญญา” รวมถึง “ข้อมูลศิษย์เก่า" อันประกอบไปด้วยระบบงานหลักๆ ทั้งหมด 15 ระบบ ได้แก่
การเดินทาง
การเดินทางด้วยรถโดยสารฯ
'''*รถโดยสารประจำทาง ขสมก. 24, 66, 70, 1076
การเดินทางด้วยรถไฟฟ้า
ฟ็อลคส์พาร์คชตาดีอ็อน
ฟ็อลคส์พาร์คชตาดีอ็อน (Volksparkstadion) มีชื่อเดิมว่า อิมเท็คอาเรนา (Imtech Arena) เป็นสนามกีฬาในเมืองฮัมบวร์ค ประเทศเยอรมนี สร้างระหว่าง ค.ศ. 1951–1953 เปิดใช้เมื่อ 12 กรกฎาคม ค.ศ. 1953 โดยใช้ชื่อ "ฟ็อลคส์พาร์คชตาดีอ็อน" จากนั้นเปลี่ยนชื่อไปตามชื่อผู้สนับสนุน จนกระทั่ง ค.ศ. 2005 จึงกลับมาใช้ชื่อดั้งเดิม
สนามนี้ใช้ในการแข่งขันยูฟ่าคัพ 2010 รอบสุดท้าย
ยาไต
ยาไต เป็นแผงขายของหรือรถเข็นขายของขนาดเล็กในประเทศญี่ปุ่น จำหน่ายราเม็งหรืออาหารอื่น ๆ โดยคำ "ยาไต" แปลว่า "ร้านขายของ"  การตั้งยาไตหรือแผงขายของ จะตั้งบนบาทวิถีในช่วงเย็น และจะเก็บร้านช่วงดึกหรือก่อนรุ่งสาง
ยาไตมีมาตั้งแต่คริสต์ศตวรรษที่ 17 ได้รับความนิยมและแพร่หลายมากในยุคเมจิ (ค.ศ. 1868–1912) โดยพัฒนาเป็นรถเข็นขายของที่ทำด้วยไม้ ครั้นช่วงสงครามโลกครั้งที่สอง ยาไตก็ยังเป็นที่นิยม จนกระทั่งการจัดโอลิมปิกฤดูร้อน 1964 ที่กรุงโตเกียว รัฐบาลญี่ปุ่นจึงออกกฎระเบียบการตั้งร้านยาไต ด้วยเหตุผลด้านสุขอนามัย ปัจจุบันยาไตยังมีมากในนครฟูกูโอกะ จังหวัดฟูกูโอกะ แต่ก็ลดน้อยลงกว่าแต่เก่าก่อนมาก
ยาไตที่เป็นแบบรถเข็น มีสองล้อ ทำจากไม้ ภายในมีอุปกรณ์ประกอบอาหาร และที่นั่งที่พับเก็บได้ โดยมากตัวรถเข็นมีขนาด 3 x 2.5 เมตร จำหน่ายอาหารญี่ปุ่นดั้งเดิมอย่างหลากหลาย เป็นต้นว่า ราเม็ง เท็มปูระ และเกี๊ยวซ่า รวมทั้งมีบริการเบียร์ เหล้า สาเก และโชจู
กัสโซเน
กัสโซเน (cassone) เป็นหีบชนิดหนึ่งของอิตาลีที่ทำกันอย่างวิจิตรที่เป็นของเชิดหน้าชูตา ที่อาจจเป็นงานฝังหรือแกะสลักที่เตรียมด้วยเจสโซแล้วทาสีหรือลงรักปิดทอง
กัสโซเนมีความหมายตรงตัวว่า "หีบใหญ่" เป็นงานเฟอร์นิเจอร์ชิ้นสำคัญของพ่อค้าหรือขุนนางที่มีฐานะดีในวัฒนธรรมอิตาลีตั้งแต่ยุคกลางตอนปลายเป็นต้นมา กัสโซเนเป็นเฟอร์นิเจอร์ที่มอบให้แก่เจ้าสาวและใช้วางในห้องชุดของผู้ที่เป็นเจ้าสาว เป็นหีบที่จะมอบให้แก่เจ้าสาวระหว่างพิธีการแต่งงาน และจะเป็นของขวัญจากบิดามารดาของเจ้าสาวที่มอบให้สำหรับการแต่งงาน การที่กัสโซเนเป็นหีบที่ใช้ใส่สิ่งของที่เป็นของส่วนตัวของเจ้าสาว จึงทำให้เหมาะแก่การตกแต่งด้วยเรื่องราวที่เป็นเรื่องการฉลองการแต่งงาน โดยการเขียนเป็นจิตรกรรมแผงที่เป็นอุปมานิทัศน์ตกแต่งที่เริ่มในสมัยต้น "กวัตโตรเชนโต" ด้านข้างของหีบมีลักษณะราบเหมาะแก่การเขียนภาพที่มักจะเป็นหัวเรื่องที่มาจากตำนานรักในราชสำนัก หรือจากบทสอนในพระคัมภีร์ หรือ ตำนานศักดิ์สิทธิ์ จิตรกรเอกของฟลอเรนซ์ของคริสต์ศตวรรษที่ 15 ต่างก็ได้รับการจ้างให้ตกแต่งกัสโซเน จิตรกรทัสคันในซีเอนาบางคนมีความเชี่ยวชาญโดยเฉพาะในการเขียนแผ่นภาพสำหรับกัสโซเน ที่สะสมเป็นแผ่นภาพอิสระจากหีบโดยนักสะสมและนักค้าขายศิลปะของคริสต์ศตวรรษที่ 19 ที่บางครั้งก็จะทิ้งตัวกัสโซเน ตั้งแต่ปลายคริสต์ทศวรรษ 1850 ก็ได้มีการสร้างกัสโซเนแบบศิลปวิทยาฟื้นฟูขึ้นเพื่อใช้ในการตกแต่งด้วยแผ่นภาพกัสโซเนดั้งเดิม เพื่อที่จะทำให้หีบใหม่ดูราวกับเป็นของจริงมากขึ้น
ตามปกติแล้วกัสโซเนจะตั้งอยู่ปลายเตียงที่ล้อมด้วยผ้าม่านภายในห้อง เช่นที่เห็นในภาพ "การประกาศของเทพ" หรือ "การเยือนเอลิซาเบท" กัสโซเนเป็นเฟอร์นิเจอร์ที่ตั้งอยู่กับที่ที่อาจจะใช้เป็นพนักพิงได้ถ้านั่งกับพื้น ในสมัยโบราณเก้าอี้เป็นสิ่งที่มีไว้สำหรับบุคคลสำคัญเท่านั้น ฉะนั้นจึงเป็นสิ่งปกติที่เจ้าของบ้านอาจจะต้อนรับขับสู้แขกโดยการวางหมอนลงบนพื้นให้นั่ง ฉะนั้นกัสโซเนจึงอาจจะใช้เป็นพนักพิงได้ หรือใช้เป็นโต๊ะก็ได้
กระโดน
กระโดน เป็นพืชในวงศ์จิก ลักษณะเป็นไม้ต้นผลัดใบ สูงได้ถึง 30 เมตร ใบออกเรียงเวียน รูปไข่กลับกว้าง ยาว 20-30 เซนติเมตร ขอบใบจักฟันเลื่อย ดอกออกเป็นช่อแบบกระจะที่ปลายกิ่ง ดอกไม่มีก้าน มีใบประดับ 3 ใบ กลีบเลี้ยง 4 กลีบ เชื่อมติดกันประมาณกึ่งหนึ่ง ยาว 2-2.5 เซนติเมตร กลีบดอกรูปขอบขนาน สีขาวอมเขียวขอบสีชมพู มี 4 กลีบ ยาว 4-6 เซนติเมตร มีเกสรเพศผู้สีขาวหรืออมแดงจำนวนมาก โดยวงนอกยาวกว่าวงด้านใน ก้านชูอับเรณูยาว 2-4.5 เซนติเมตร จานฐานดอกรูปวงแหวน รังไข่ใต้วงกลีบ มี 4-5 ช่อง ก้านเกสรเพศเมียเรียวยาว ผลเป็นผลสดเส้นผ่านศูนย์กลาง 5-8 เซนติเมตร ภายในมีเมล็ดรูปขอบขนาน แบน ยาวประมาณ 1 เซนติเมตร อยู่จำนวนมาก
กระโดนมีถิ่นกำเนิดในอัฟกานิสถาน อนุทวีปอินเดียและอินโดจีน แพทย์พื้นบ้านใช้เปลือกต้นเป็นยาสมาน ดอกใช้บำรุงสตรีหลังคลอด ผลช่วยในการย่อยอาหาร
การช่วยชีวิตเจสสิกา บูคานัน และพอล ฮาเกน ทิสเท็ด
เมื่อวันที่ 25 มกราคม ค.ศ. 2012 ทีมหน่วยซีลสหรัฐได้บุกเข้าไปในพื้นที่ 12 ไมล์ทางเหนือของอาโดว์ ซึ่งเป็นเมืองทางตอนเหนือของประเทศโซมาเลีย โดยได้สังหารโจรสลัดโซมาเลียไปเก้ารายและได้ปลดปล่อยตัวประกัน ซึ่งเป็นพลเมืองสหรัฐ ชื่อ เจสสิกา บูคานัน และพลเมืองเดนมาร์ก ชื่อ พอล ฮาเกน ทิสเท็ด
การจู่โจม
ตั้งแต่วันที่ 25 มกราคม ค.ศ. 2012 เป็นต้นไป หน่วยซีลจำนวนสองโหลได้กระโดดร่มจากเครื่องบินซี-130 เฮอร์คิวลิส 2 ไมล์ทางเหนือของอาโดว์ ซึ่งเป็นเมืองทางตอนเหนือของประเทศโซมาเลีย ที่โจรสลัดจับคู่ตัวประกันไว้ด้วยความหวังว่าจะได้ค่าตัว จากนั้นหน่วยซีลก็เดินทางโดยการเดินเท้าจากบริเวณที่ถึงพื้น ผสมกับการโจมตี และสู้รบกับโจรสลัด โดยสังหารไปทั้งเก้าคน
ผลที่ตามมา
หลังจากโจมตีกับโจรสลัดและปลดปล่อยตัวประกันแล้ว กองกำลังสหรัฐกลับมายังฐานของพวกเขาที่ค่ายเลอมงนีเยในประเทศจิบูตี ประธานแห่งกัลมูดัก (รัฐในโซมาเลีย) กล่าวขอบคุณสหรัฐในการดำเนินการโจมตี ส่วนประธานาธิบดีสหรัฐ บารัก โอบามา ได้แสดงความยินดีกับรัฐมนตรีกระทรวงกลาโหม ลีออน พาเนตตา ก่อนการแถลงนโยบายประจำปีต่อรัฐสภา ค.ศ. 2012 โดยไม่เปิดเผยรายละเอียดใด ๆ ในเวลานั้น
เจสสิกา บูคานัน ให้สัมภาษณ์ครั้งแรกเกี่ยวกับการถูกลักพาตัวในรายการ 60 มินิทส์ เมื่อเดือนพฤษภาคม ค.ศ. 2013 ในจำนวนความคิดแรกของเธอเมื่อถูกลักพาตัว นั่นคือเร็วเกินไปที่จะตายโดยไม่มีลูกและบอกลาคนรัก บูคานันและสามีของเธอกลับมายังสหรัฐจากแอฟริกาตะวันออก และตอนนี้มีลูกชายหนึ่งคน
IOPS
IOPS (Input/Output Operations Per Second) หรือ จำนวนปฏิบัติการ อินพุต/เอาต์พุต ต่อวินาที อ่านออกเสียง ไอ-ออปส์ ใช้เป็นมาตรวัดประสิทธิภาพการทำงานของหน่วยเก็บข้อมูลทางคอมพิวเตอร์ อาธิเช่น ฮาร์ดดิสก์ และโซลิดสเตตไดรฟ์ ดังเช่นเครื่องมือในการวัดประสิทธิภาพอื่น ๆ ปริมาณ IOPS ไม่ได้รับประกันถึงการใช้งานจริงในชีวิตประจำวัน เป็นเพียงการวัดเชียงเปรียบเทียบเท่านั้น
การวัด IOPS จะมีค่าต่างกันมากหากกำหนดวิธีการทดสอบต่างกัน ปัจจัยที่มีผลเช่นรูปแบบการเข้าถึงข้อมูลแบบต่อเนื่องหรือแบบสุ่ม ขนาดของบล็อกข้อมูลในการอ่าน-เขียน และการทดสอบหากเน้นการเขียนเป็นหลักก็ย่อมมีผลต่างกับการเน้นการอ่านเป็นหลักเช่นกัน ตลอดจนเงื่อนไขอื่น ๆ เช่นการตั้งค่าของระบบ ไดร์ฟเวอร์ของหน่วยเก็บข้อมูล และระบบปฏิบัติการ ดังนั้นผลการทดสอบ IOPS จึงต้องแนบสภาพแวดล้อมการทดสอบ และเงื่อนไขจำเพาะต่าง ๆ ด้วย
รูปแบบการวัด
โดยทั่วไปปริมาณ IOPS จะวัดในกรณีแบบอ่านเขียนต่อเนื่องซึ่งก็มักจะใช้การส่งข้อมูลครั้งละมาก ๆ เช่น 128 กิโลไบต์ หรือไม่ก็อ่านเขียนแบบสุ่มซึ่งมักจะใช้การส่งข้อมูลทีละน้อย ๆ เช่น 4 กิโลไบต์
รูปแบบการวัด IOPS ที่พบเห็นได้ทั่วไป สำหรับฮาร์ดดิสก์ และหน่วยความจำที่อาศัยการทำงานเชิงกล มักจะมีค่า random IOPS แปรผันตามเร็วในการเลื่อนหัวอ่านไปยังตำแหน่งที่ต้องการจะเขียนหรืออ่าน ซึ่งก็ย่อมขึ้นกับความเร็วในการหมุดของฮาร์ดดิสก์เองด้วย ในขณะที่หน่วยความจำแบบแฟลชอย่างเช่นโซลิดสเตตไดรฟ์ทั่วไปนั้นค่า random IOPS จะขึ้นกับความสามารถของตัวควบคุมและประสิทธิภาพของหน่วยความจำที่นำมาใช้ ส่วนค่า sequential IOPS ยิ่งถ้าหากส่งข้อมูลคราวละมาก ๆ เช่น 128 กิโลไบต์ ด้วยแล้วค่านี้จะเป็นตัวกำหนดอัตราการส่งข้อมูลสูงสุดของอุปกรณ์ได้ และหลายครั้งก็แสดงค่านี้ในหน่วยของ เมกะไบต์ต่อวินาที ซึ่งเป็นไปตามความสัมพันธ์ดังนี้
(และสุดท้ายมักจะแปลงจากไบต์ต่อวินาทีเป็นเมกะไบต์ต่อวินาที)
ในฮาร์ดดิสก์บางชนิดมีความสามารถในการจัดลำดับก่อนหลังการทำงานของคำสั่งที่เข้ามาพร้อม ๆ กันได้ เช่นเทคนิค Tagged Command Queing (TCQ) และ Native Command Queuing (NCQ) การจัดลำดับก่อนหลังการทำงานนั้นเป็นการลดระยะทางการเคลื่อนที่ของหัวอ่าน และช่วยลดระยะเวลารอการหมุนของจานได้มากจึงส่งผลทำให้ IOPS สูงขึ้นได้มากเช่นกัน ซึ่งต้องอาศัยวงจรควบคุมที่มีความซับซ้อนมากขึ้น ทำให้ฮาร์ดดิสก์ SATA ส่วนใหญ่ในท้องตลาดไม่มีความสามารถนี้ติดตัวมาด้วย ส่วนฮาร์ดดิสก์ระดับองค์กร เช่น Western Digital Raptor และ Seagate Barracuda NL สามารถเพิ่ม IOPS ได้มากถึงเท่าตัวในกรณีที่มีคำสั่งเข้ามาในคิวเป็นปริมาณมาก ๆ
ฮาร์ดดิสก์ทั่วไปมี IOPS ของการอ่านและเขียนเท่า ๆ กัน แต่โซลิตสเตตไดรฟ์แบบแฟลชนั้นความสามารถในการเขียนด้อยกว่าการอ่านอย่างเห็นได้ชัด เนื่องจากไม่สามารถเขียนทับไปยังเซลล์ข้อมูลได้โดยตรง ต้องอาศัยการลบทั้งบล็อกข้อมูลซึ่งก็ต้องทำการคัดลอกข้อมูลบางส่วนไปยังบล็อกอื่นก่อนเรียกกระบวนการนี้ว่า garbage collection จึงเป็นเหตุผลที่ว่าการทดสอบ IOPS จึงต้องกำหนดให้แน่ชัดว่าจะวัดในส่วนการเขียน หรือการอ่าน หรือทั้งคู่และเป็นอัตราส่วนเท่าไหร่
โซลิดสเตตไดรฟ์ยุคใหม่ เช่น Intel X25-E มีค่า IOPS สูงถึง 10,000 IOPS การทดสอบโดย Xssist โดยใช้โปรแกรม IOmeter, การส่งข้อมูลคราวละ 4 กิโลไบต์, การเข้าถึงแบบสุ่ม, อัตราส่วนการ อ่าน/เขียน อยู่ที่ 70/30 และส่งคำสั่งพร้อมกัน 4 คำสั่ง ตัวเลข 10,000 IOPS จะตกลงมาอยู่ที่ 4,000 IOPS ใน 8 นาที และแกว่งระหว่าง 3,000 ถึง 4,000 ตั้งแต่นาทีที่ 50 และเป็นเช่นนี้ต่อไปในการทดสอบกว่า 8 ชั่วโมง แต่อย่างไรก็ดีตัวเลข 3,000 IOPS นั้นก็สูงกว่าฮาร์ดดิสก์ที่สามารถทำได้ในหลักร้อย IOPS อยู่มาก และโซลิดสเตตไดรฟ์บางตัวเช่น OCZ RevoDrive 3 x2 PICe ซึ่งใช้ตัวควมคุม SandForce ได้แสดงให้เห็นว่าความเร็วในการเขียนกับความเร็วในการอ่านห่างกันไม่มากอย่างที่เป็นมาในอดีต
รังนก
รังนก อาจหมายถึง
แวเนิน
แวเนิน (Vänern) เป็นทะเลสาบที่ใหญ่ที่สุดในประเทศสวีเดนและทวีปยุโรป มีเนื้อที่กว่า 5,585 เมตร ตั้งอยู่ทางตอนใต้ของประเทศสวีเดน สูงกว่าระดับน้ำทะเล 44 เมตร เป็นแหล่งน้ำที่สำคัญของสวีเดน รอบ ๆ ทะเลสาบส่วนใหญ่เป็นไร่นาและป่า
วัดสระแก้ว
วัดสระแก้ว อาจหมายถึง
โพจังมาชา
โพจังมาชา เป็นแผงขายอาหารขนาดเล็กของประเทศเกาหลีใต้ จำหน่ายอาหารต่าง ๆ เช่น ฮตต็อก คิมบับ ต็อกโบกี ซุนแด โอเด้ง มันดู และอันจู ในช่วงเย็นโพจังมาชาจะให้บริการเครื่องดื่มมึนเมาเช่นโซจู
เดเอ็ฟเบ-โพคาล 2017 รอบชิงชนะเลิศ
การแข่งขัน เดเอ็ฟเบ-โพคาล 2017 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2016–17, ฤดูกาลที่ 74 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 27 พฤษภาคม ค.ศ. 2017 ที่สนาม โอลึมเพียชตาดิโยน ใน เบอร์ลิน.
โพจังมาชา
พ.ศ. 2555 มีโพจังมาชาในกรุงโซลมากถึง 3,100 แห่ง แต่เจ้าหน้าที่ของเมืองให้การปฏิเสธ และปกปิดจำนวนที่แท้จริง ด้วยมองว่าการตั้งร้านเช่นนี้ผิดกฎหมายและไม่ถูกสุขลักษณะ
เดเอ็ฟเบ-โพคาล 2017 รอบชิงชนะเลิศ
เส้นทางสู่รอบชิงชนะเลิศ
หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
ธงชาติแองกวิลลา
ธงชาติแองกวิลลา เป็นธงแสดงสัญชาติสีน้ำเงิน กว้าง 1 ส่วน ยาว 2 ส่วน ที่ด้านปลายธงมีภาพตราแผ่นดินของแองกวิลลา ซึ่งเป็นรูปโล่แบ่งพื้นเป็นสีขาวตอนบน สีฟ้าตอนล่าง มีรูปปลาโลมาสีส้ม 3 ตัวขดกันเป็นกงล้อ โดยปลาแต่ละตัวนั้นหันหน้าเข้าหากัน หมายถึง มิตรภาพ ปัญญา และความเข้มแข็ง  รูปตราแผ่นดินดังกล่าวนี้มาจากธงชาติของแองกวิลลาในช่วงประกาศแยกตัวเป็นเอกราชในปี พ.ศ. 2510 - 2512
ประวัติ
เดิมแองกวิลลาถูกปกครองในฐานะส่วนหนึ่งของเซนต์คริสโตเฟอร์-เนวิส-แองกวิลลา ซึ่งเป็นอาณานิคมโพ้นทะเลของสหราชอาณาจักรในขณะนั้น จึงใช้ธงของเขตการปกครองดังกล่าวเป็นสัญลักษณ์ ต่อมาในปี พ.ศ. 2510 แองกวิลลาได้ประกาศแยกตัวเป็นเอกราชจากสหราชอาณาจักรและก่อตั้งสาธารณรัฐแองกวิลลาขึ้น สาธารณรัฐเกิดใหม่แห่งนี้ได้ประกาศใช้ธงพื้นสีแดงมีรูปนางเงือกสองตนและข้อความ "Republic of Anguilla" เป็นสัญลักษณ์ แต่ใช้ได้เพียงไม่นาน (23 ก.ค. - 29 ก.ย. 2510) ก็มีการเปลี่ยนแบบธงใหม่เป็นธงพื้นสีขาวมีรูปปลาโลมาสามตัวขดกัน ตอนล่างของธงเป็นแถบสีฟ้า ตามอย่างภาพตราสัญลักษณ์ของอาณานิคม  ธงดังกล่าวนี้แม้ภายหลังสหราชอาณาจักรจะทำการปราบปรามจนแองกวิลลากลับมาเป็นอาณานิคมอีกครั้งในปี พ.ศ. 2512 ก็ตาม แต่ก็ยังพบว่ามีการใช้ธงนี้เป็นสัญลักษณ์ของแองกวิลลาอยู่ทั่วไปจนถึงปัจจุบัน
ความหมาย
เมื่อแองกวิลลากลับมาอยู่ในความปกครองของสหราชอาณาจักรอีกครั้งแล้ว ธงชาติสหราชอาณาจักรจึงได้ใช้เป็นธงสัญลักษณ์ของแองกวิลลาอย่างเป็นทางการอีกครั้ง และต่อมาสหราชอาณาจักรก็ได้แยกแองกวิลลาออกมาเป็นเขตการปกครองอีกเขตหนึ่งต่างหากในปี พ.ศ. 2523 แต่ธงชาติสำหรับดินแดนนั้นได้ประกาศใช้ในภายหลังเมื่อวันที่ 30 พฤษภาคม พ.ศ. 2533 ดังลักษณะที่ปรากฏในปัจจุบัน
มาสค์ไรเดอร์ดีเคด ออลไรเดอร์ ปะทะ ไดช็อกเกอร์
มาสค์ไรเดอร์ดีเคด ออลไรเดอร์ ปะทะ ไดช็อกเกอร์ เป็นภาพยนตร์จากมาสค์ไรเดอร์ดีเคดออกฉายเมือวันที่ 8 สิงหาคม ค.ศ. 2009 ควบกับ ขบวนการซามูไร ชินเคนเจอร์ ภาคจอเงิน ศึกสงครามที่สำคัญ
ออลไรเดอร์ ซูเปอร์สปินออฟ
เน็ตมูวี่ มาสค์ไรเดอร์ดีเคด ออลไรเดอร์ ซูเปอร์สปินออฟ เป็นภาพยนตร์ที่ฉายทางระบบอินเทอร์เน็ตและโทรศัพท์มือถือในประเทศญี่ปุ่นโดยเป็นก่อนช่วงหนังที่ออกฉายในวันที่ 8 สิงหาคม เนื้อหาของในแต่ละตอนนั้นมีเนื้อหาที่ตลกผสมรายการเกมส์โชว์ด้วยกันและเกี่ยวกับความรู้เรื่องไรเดอร์โดยตัวละครที่ปรากฏในเรื่องคือ สึคาสะ, นัตสึมิ, ยูสุเกะ และไดคิ ส่วนพิธีกรคือ นารุทาคิและคุณ ซุซุมูระ เคนอิจิ โดยเน็ตมูวี่นั้นเริ่มฉายและดาวน์โหลดทางระบบอินเทอร์เน็ตเมื่อวันที่ 17 กรกฎาคม ค.ศ. 2009
คอนราด เด ลา ฟูเอนเต
คอนราด เด ลา ฟูเอนเต (เกิด 16 กรกฎาคม ค.ศ. 2001) เป็นนักฟุตบอลชาวอเมริกัน ปัจจุบันลงเล่นให้กับสโมสรออแล็งปิกมาร์แซย์ ในลีกเอิงฝรั่งเศส และทีมชาติสหรัฐอเมริกา ในตำแหน่งกองหน้า
เยาวชน
คอนราด เกิดในไมอามี รัฐฟลอริดา สหรัฐอเมริกา โดยเขามีเชื้อสาย โดมินิกัน และเอติ คอนราด ย้ายที่พำนักไปที่ประเทศสเปน ในวัย 10 ขวบ เนื่องจากพ่อของเขาไปทำงานที่สถานกงสุลเฮติ ณ นครบาร์เซโลนา และได้เข้าร่วมทีมเทคโนฟุตบอล และย้ายไปทีมเยาวชนของ ดามม์ ในปี ค.ศ. 2012 ก่อนที่ ในปี ค.ศ. 2014 เขาจะถูกแมวมองของ บาร์เซโลนา ค้นพบและให้ข้อเสนอในการย้ายเข้าสู่ทีม คอนราด จึงได้ร่วมทีมเยาวชนของบาร์เซโลนา นับแต่นั้น นอกจากนี้ คอนราด ยังถือหนังสือเดินทางสเปน อีกด้วย
บาร์เซโลนา เบ
คอนราด ได้ลงเล่นครั้งแรกกับทีม บาร์เซโลนา เบ ซึ่งลงเล่นอยู่ในเซกุนดาดิบิซิออน เบ ในวันที่ 1 ธันวาคม ค.ศ. 2018 พบกับบาเลนเซียเม็สตายา จากการถูกส่งลงมาแทนที่ของ บัลลู ตาบลา ในนาทีที่ 78 นาที ก่อนที่ ในนาทีสุดท้ายเขาจะทำฟาล์ว มิเกล เมเรนติอัล ในกรอบเขตโทษ ทำให้ทีมเสียลูกโทษ และเสียประตู ทำให้บาเลนเซียขึ้นนำด้วยคะแนน 2–1 ก่อนที่ โรนัลด์ อาราอูโฆ จะโหม่งประตูตีเสมอเป็น 2–2 และจบลงด้วยผลคะแนนนี้
ในวันที่ 2 กุมภาพันธ์ ค.ศ. 2020 เขาทำประตูแรกให้กับ บาร์เซโลนา เบ ได้ในเกมที่พวกเขาเอาชนะ อาเอ ปราต 2–1 ในเซกุนดาดิบิซิออน เบ นัดที่ 17 จากการแอสซิตส์ของโรนัลด์ อาเราโฆ ในนาทีที่ 81
บาร์เซโลนา
ในวันที่ 24 พฤศจิกายน ค.ศ. 2020 คอนราด ได้รับโอกาสลงเล่นจาก โรนัลด์ คูมัน ให้กับ บาร์เซโลนา ทีมชุดใหญ่ครั้งแรกในนัดที่พวกเขาเอาชนะ ดือนามอกือยิว 4–0 ในรายการ ยูฟ่าแชมเปียนส์ลีก รอบแบ่งกลุ่ม จากการถูกเปลี่ยนตัวลงมาแทนฟรังซิชกู ตริงเกา ในนาทีที่ 83 รวมถึง ยังได้ถูกเปลี่ยนตัวลงมาเล่นในแชมเปียนส์ลีกนัดถัดมากับ แฟแร็นตส์วาโรช ในวันที่ 2 ธันวาคม ในนาทีที่ 80 แทนที่ของมาร์ติน เบรธเวต โดยบาร์ซาเอาชนะไปด้วยคะแนน 3–0 ที่ปุชกาชออเรนอ
ในวันที่ 21 มกราคม ค.ศ. 2021 คอนราด ได้ลงเล่นกับทีมอีกครั้ง ในรายการโกปาเดลเรย์ รอบ 32 ทีมสุดท้าย พบกับอูเอ กอเนลลา จากการเปลี่ยนตัวลงมาแทน อ็องตวน กรีแยซมาน ในช่วงต่อเวลาพิเศษนาทีที่ 101 โดยบาร์ซาเอาชนะไปในนัดนี้ 0–2 ก่อนที่ สุดท้ายบาร์ซาจะคว้าแชมป์รายการนี้เป็นสมัยที่ 31 ในเดือนเมษายน โดย คอนราด ก็ได้รับเหรียญรางวัลของผู้ชนะด้วย นับว่าเป็นการชนะเลิศรายการระดับอาชีพครั้งแรกของเขา
ออแล็งปิกมาร์แซย์
ในวันที่ 29 มิถุนายน ค.ศ. 2021 ออแล็งปิกเดอมาร์แซย์ได้บรรลุข้อตกลงในการซื้อตัว คอนราด จากบาร์เซโลนาด้วยค่าธรรมเนียม 3 ล้านยูโร โดยมีเงื่อนไขที่บาร์ซ่าจะได้รับรายได้ส่วนนึงจากการขายออกจากทีมในอนาคต เขาได้ลงเล่นในลีกเอิงนัดแรกในวันที่ 8 สิงหาคม ในนัดที่พวกเขาออกไปเยือนมงเปอลีเย อัชแอ็สเซ ในนาทีที่ 68 เขายังทำแอสซิตส์ให้ เจงกิซ อึนแดร์ ทำประตูช่วยให้ทีมเอาชนะ 2–3 ในวันที่ 16 กันยายน เขาได้ลงเล่นในยูฟ่ายูโรปาลีกนัดแรก ในนัดที่เสมอกับโลโคโมทีฟมอสโก 1–1 จากการเปลี่ยนตัวลงมาแทนอะมิง ฮาเร็ตซ์ในนาทีที่ 56 ในวันที่ 24 ตุลาคม เขายังได้ลงเล่น 19 นาที ในเกมเลอกลาซิก กับปารีแซ็ง-แฌร์แม็ง ซึ่งมีลิโอเนล เมสซิอดีตนักเตะร่วมทีมบาร์เซโลน่าร่วมทีม โดยผลจบลงด้วยการไม่มีประตูเกิดขึ้น ที่สตาดเวลอดรอม
ระดับทีมชาติ
คอนราด ได้ลงเล่นกับทีมชาติสหรัฐ ในระดับเยาวชนตั้งแต่รุ่นอายุไม่เกิน 16 ปี 18 ปี และ 20 ปี ตามลำดับ ในเดือน กรกฎาคม ค.ศ. 2019 เขาถูกเรียกตัวติดทีมรุ่นอายุไม่เกิน 20 ปี เพื่อแข่งขัน ฟุตบอลโลกเยาวชน รุ่นอายุไม่เกิน 20 ปี 2019 ที่ประเทศโปแลนด์ โดยเขาได้ลงเล่นทุกนัดตลอดทั้งรายการ โดยสหรัฐตกรอบในรอบก่อนรองชนะเลิศ หลังจากแพ้ให้กับ เอกวาดอร์
คอนราด เขายังถูกเรียกชื่อติดทีมชาติสหรัฐชุดใหญ่ครั้งแรก เพื่อแข่งขันเกมกระชับมิตรกับเวลส์ และปานามา ในเดือนพฤศจิกายน ค.ศ. 2020 โดยเขาได้ลงเล่นในเกมกับเวลส์ ในวันที่ 12 พฤศจิกายน ค.ศ. 2020 ที่คาร์ดิฟฟ์ซิตีสเตเดียม ก่อนที่จะถูกเปลี่ยนตัวออก โดยมี อูลิสเซส ยาเนซ ลงเล่นแทนในนาทีที่ 71 โดยผลจบลงด้วยการเสมอกันด้วยคะแนน 0–0
เกียรติประวัติ
บาร์เซโลนา
ตลาดชายแดนบ้านคลองลึก
ตลาดชายแดนบ้านคลองลึก หรือ ตลาดโรงเกลือ เป็นตลาดที่มีพรมแดนติดกับประเทศกัมพูชา เป็นที่รู้จักจากการค้าขายสินค้าพื้นบ้านจากประเทศกัมพูชา และเสื้อผ้ารองเท้าจากประเทศไทย แต่เดิมเคยเป็นพื้นที่ใช้เก็บเกลือเพื่อนำไปขายให้กับประเทศกัมพูชา ต่อมาการใช้เกลือลดน้อยลง เนื่องจากเกิดการต่อสู้ภายในประเทศกัมพูชาเมื่อปี พ.ศ. 2522–2536 จึงได้มีการเปลี่ยนสภาพมาเป็นตลาดดังเช่นปัจจุบัน
สภาพทั่วไป
ตลาดชายแดนบ้านคลองลึกหรือตลาดโรงเกลือตั้งอยู่ที่บ้านคลองลึก ตำบลท่าข้าม อำเภออรัญประเทศ จังหวัดสระแก้ว ห่างจากตัวอำเภออรัญประเทศประมาณ 6 กิโลเมตร มีพื้นที่ติดกับชายแดนประเทศกัมพูชา ด้านบ้านปอยเปต อำเภอโอโจรว จังหวัดบันทายมีชัย
ตลาดชายแดนบ้านคลองลึกเป็นตลาดพรมแดนขนาดใหญ่ ผู้ประกอบการค้ากว่าร้อยละ 90 เป็นชาวกัมพูชา (ปัจจุบันรอการยืนยันสถานะของชาวเวียดนามที่เป็นผู้ประกอบการรายใหญ่ที่เข้ามาแทนที่ชาวกัมพูชา ชาวกัมพูชาส่วนมากจะเป็นผู้ประกอบการรายย่อย เบื้องหลังกลุ่มชาวเวียดนามกำลังมีบทบาทขึ้นเรื่อย ๆ) รายได้ของไทยมาจากการส่งออกสินค้าพื้นฐานทั้งอุปโภค บริโภค อุปกรณ์ก่อสร้าง ปัจจุบันรถยนต์ขับเคลื่อน 4 ล้อที่ผลิตในไทยก็กำลังได้รับความนิยมเช่นกัน รวมถึงก๊าซหุงต้ม ชาวกัมพูชานิยมนำรถรถยนต์นั่งดัดแปลงเข้ามาเติมในสถานี้เติมก๊าซรถยนต์ในอำเภออรัญประเทศ และนำกลับเข้าไปจำหน่ายในฝั่งกัมพูชาเพื่อบรรจุเป็นก๊าซหุงต้มครัวเรือน ซึ่งกำลังเป็นธุรกิจที่น่าจับตามองเกี่ยวข้องกับความมั่นคงและการบังคับใช้กฎหมายของไทย
สาธารณรัฐเกาหลีที่หนึ่ง
สาธารณรัฐเกาหลีที่หนึ่ง เป็นรัฐบาลของเกาหลีใต้ ตั้งแต่เดือนสิงหาคม ค.ศ. 1948 ถึง เมษายน ค.ศ. 1960
สาธารณรัฐเกาหลีที่หนึ่งได้ถูกก่อตั้งขึ้นเมื่อวันที่ 15 สิงหาคม ค.ศ. 1948 ภายหลังจากการถ่ายโอนอำนาจจากรัฐบาลทหารของกองทัพสหรัฐที่ปกครองเกาหลีใต้ซึ่งนับตั้งแต่การปกครองของญี่ปุ่นได้สิ้นสุดลงในปี ค.ศ. 1945 ได้กลายมาเป็นรัฐบาลสาธารณรัฐทุนนิยมอิสระแห่งแรกในเกาหลี ซึงมัน รีได้กลายเป็นประธานาธิบดีเกาหลีคนแรกภายหลังจากการเลือกตั้งทั่วไปในเดือนพฤษภาคม ค.ศ. 1948 และสมัชชาแห่งชาติในกรุงโซลได้ประกาศใช้รัฐธรรมนูญฉบับแรกของเกาหลีใต้เมื่อเดือนกรกฎาคมที่ผ่านมาเพื่อก่อตั้งรัฐบาลของระบอบประชาธิปไตยอันมีประธานาธิบดีเป็นประมุข สาธารณรัฐเกาหลีที่หนึ่งได้เอ่ยอ้างอำนาจอธิปไตยเหนือคาบสมุทรเกาหลีทั่งหมด แต่มีเพียงที่ถือครองอำนาจในทางใต้ของเส้นขนาน (ละติจูด,เส้นรุ้ง) ที่ 38 องศาจนกระทั่งสงครามเกาหลีสิ้นสุดลงในปี ค.ศ. 1953 เมื่อชายแดนได้ถูกปรับเปลี่ยน สาธารณรัฐเกาหลีที่หนึ่งได้มีลักษณะเป็นระบบรวบอำนาจเบ็ดเสร็จและการคอร์รับชั่นของนายรี การพัฒนาทางเศรษฐกิจที่จำกัด การต่อต้านคอมมิวนิสต์อย่างเข้มข้น และในช่วงปลายปี ค.ศ. 1950 ความไม่มั่นคงทางการเมืองที่เพิ่มมากขึ้นและสาธารณชนได้ออกมาต่อต้านนายรี การปฏิวัติเดือนเมษายน ค.ศ. 1960 นำไปสู่การลาออกของนายรีและเปลี่ยงแปลงมาเป็นสาธารณรัฐที่สองของเกาหลีใต้
วัดละไม
วัดละไม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะเร็ต อำเภอเกาะสมุย จังหวัดสุราษฎร์ธานี
วัดละไมตั้งวัดเมื่อ พ.ศ. 2425 ได้รับพระราชทานวิสุงคามสีมาเมื่อ พ.ศ. 2434 ถือเป็นวัดที่เก่าแก่เป้นอันดับ 3 บนเกาะสมุย
วัดมีเจดีย์เก่าแก่ ชื่อว่า พระบรมธาตุเจดีย์ศรีละไม เป็นเจดีย์ขนาดเล็ก บรรจุพระธาตุซึ่งได้อัญเชิญมาจากประเทศศรีลังกาเมื่อราว พ.ศ.2525–2526
ภายในวัดเป็นที่ตั้งของพิพิธภัณฑ์พื้นบ้านวัดละไม เป็นอาคารไม้ 2 ชั้น ก่อตั้งขึ้นด้วยการสนับสนุนจากสำนักงานคณะกรรมการวัฒนธรรมแห่งชาติ เมื่อ พ.ศ. 2529 เพื่อเป็นสถานที่เก็บรวบรวมข้าวของเครื่องใช้ดั้งเดิมที่บอกเล่าเรื่องราววิถีชีวิตชาวเกาะสมุยในอดีต มีการจัดแสดงสิ่งของ เช่น ตะเกียงโบราณ กลองมโหระทึกอายุกว่า 300 ปี เป็นศิลปกรรมในยุคโลหะของวัฒนธรรมดองซอนตอนเหนือของเวียดนาม ค้นพบเมื่อ พ.ศ. 2543 ใช้ในพิธีกรรมขับไล่ผีขอฝน โคมไฟ แจกันเคลือบ ถ้วยชามกระเบื้องเคลือบ โอ่งมังกร มีดดาบ เครื่องทองเหลือง เครื่องลายคราม กรงนกเขา เครื่องปั้นดินเผา เครื่องโม่แป้ง เครื่องจักสาน และเครื่องไม้เครื่องมือในการทำสวนมะพร้าว ได้แก่ จอบ เสียม มีดพร้า เป็นต้น
วัดราชธรรมาราม
วัดราชธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะเร็ต อำเภอเกาะสมุย จังหวัดสุราษฎร์ธานี
พระธาตุศิลางูเป็นเจดีย์สีทองทั้งองค์ตั้งอยู่บนลานกว้างริมชายทะเล หลวงพ่อเพ็ชร์ ติสฺโสเป็นผู้ริเริ่มให้สร้างขึ้น โดยมีหลวงพ่อศรีทอง ศรีชาย ร่วมกับพระดำใจกว้าง (หมื่นพยาธิบำบัด) เป็นผู้ดำเนินการก่อสร้าง ประกอบพิธีบรรจุพระบรมสารีริกธาตุเมื่อวันที่ 12 มิถุนายน พ.ศ. 2498 โดยเจ้าพระคุณพระอรรถทัศสิสุทธิพงศ์แห่งวัดชีโทน จังหวัดพระนครศรีอยุธยา
วัดยังมีอุโบสถสีแดง สาเหตุที่สีแดงเพราะใช้หินปูนเค็มบดละเอียดผสมกับปูนในเกาะสมุย จากนั้นได้ผสมสีแดงลงไป ทำให้ได้สีที่แปลกตา รูปแบบสถาปัตยกรรมของโบสถ์เป็นศิลปะศรีวิชัยกึ่งบายน
ระวี ภาวิไล
ศาสตราจารย์กิตติคุณ ระวี ภาวิไล (17 ตุลาคม พ.ศ. 2468 — 17 มีนาคม พ.ศ. 2560) เป็นราชบัณฑิต อาจารย์คณะวิทยาศาสตร์ จุฬาลงกรณ์มหาวิทยาลัย และนักวิชาการด้านดาราศาสตร์ที่มีชื่อเสียงคนหนึ่งของไทย นับเป็นบุคคลที่บุกเบิกการศึกษาด้านดาราศาสตร์รุ่นแรก ๆ ของไทย และมีส่วนให้สังคมไทย โดยเฉพาะเยาวชนให้ความสนใจการเรียนรู้ด้านดาราศาสตร์มากขึ้น สำหรับบุคคลทั่วไป อาจเริ่มรู้จักท่านดีในช่วงการมาเยือนของดาวหางฮัลเลย์ เมื่อต้นปี พ.ศ. 2529 ระวีมีผลงานงานประพันธ์และงานแปลที่น่าสนใจมากมายทั้งทางด้าน วิทยาศาสตร์ พุทธศาสนา วรรณกรรม และปรัชญา
ศาสตราจารย์กิตติคุณ ระวี ภาวิไล หรือที่รู้จักกันในนาม ศาสตราจารย์กิตติคุณ ดร.ระวี ภาวิไล ได้รับการยกย่องเชิดชูเกียรตืเป็น ศิลปินแห่งชาติ (สาขาวรรณศิลป์) พ.ศ. 2549
ประวัติ
ศาสตราจารย์กิตติคุณ ดร.ระวี ภาวิไล เป็นบุตรของนายวัน ภาวิไล กับหม่อมหลวงสุหร่าย ยุคันธร (ภาวิไล) พระทายาทรุ่นที่ 3 ใน พระเจ้าราชวรวงศ์เธอ กรมหมื่นอนันตการฤทธิ์
สมรสกับ อุไรวรรณ ภาวิไล (เสียชีวิตแล้ว) มีบุตร 3 คน คือ
การทำงาน
เข้ารับราชการเป็นอาจารย์ตั้งแต่อายุ 19 ปี สอนหนังสืออยู่ภาควิชาฟิสิกส์ คณะวิทยาศาสตร์ จุฬาลงกรณ์มหาวิทยาลัย ตั้งแต่ปี พ.ศ. 2488 จนกระทั่งเกษียณอายุในปี พ.ศ. 2529
ผลงานทางดาราศาสตร์เป็นที่ยอมรับในต่างประเทศ เคยร่วมประชุมและรับเชิญทำงานวิจัยในต่างประเทศเกือบ 20 ครั้ง มีผลงานค้นคว้าวิจัยสำคัญ ดังเช่นเรื่องโครงสร้างละเอียดของโครโมสเฟียร์ ดวงอาทิตย์ เรื่องโครงสร้างอาณาจักรบริเวณกัมมันต์บนดวงอาทิตย์ เรื่องโครงสร้างและการเคลื่อนไหวของบรรยากาศระดับโครโมสเฟียร์ของดวงอาทิตย์ เรื่องบรรยากาศของดวงอาทิตย์ เป็นต้น
มีความสนใจทางด้านศาสนาและปรัชญา เขียนหนังสือไว้หลายเล่ม รวมทั้งงานแปลวรรณกรรมคลาสสิก และปรัชญาศาสนา
ในด้านพุทธศาสนาได้คิดค้นแบบจำลองจิต-เจตสิก ใช้ในการช่วยศึกษาและเข้าใจพระอภิธรรม เป็นแบบจำลองที่สามารถแสดงการประกอบของเจตสิกในจิตแต่ละดวงได้สมบูรณ์มากใช้ในการศึกษาเพื่อหาองค์ธรรมในพระสูตรได้ด้วย ช่วยให้สามารถศึกษาพระอภิธรรมได้อย่างสะดวกและรวดเร็ว
เคยเป็นกรรมการบริหารโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว และนายกสมาคมดาราศาสตร์ไทย และเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ในช่วงบั้นปลายชีวิต ระวีได้รับแต่งตั้งเป็นราชบัณฑิต ศาสตราจารย์กิตติคุณ ผู้อำนวยการธรรมสถานของจุฬาลงกรณ์มหาวิทยาลัย และได้พาตัวเองเข้าสู่ทางธรรมอย่างเต็มตัว และติดตามโลกวิทยาศาสตร์อยู่ห่าง ๆ แต่ก็ยังได้รับเชิญให้ไขข้อสงสัยในปรากฏการณ์วิทยาศาสตร์อยู่เสมอ เช่น การส่งจรวดขึ้นไปยิงดาวหางเทมเปิล-1 ขององค์การบริหารการบินและอวกาศแห่งชาติสหรัฐ ก็ให้ความเห็นว่า เป็นเพียงการสร้างภาพของ "พี่เบิ้ม" เท่านั้น ไม่ใช่เหตุการณ์ที่ต้องใส่ใจ นอกจากนี้ยังศึกษาค้นคว้าเรื่องการกำเนิดของจักรวาล การวิจัยเรื่องอุกกาบาตที่ตกในประเทศไทย ทำงานแปลและงานเขียนบรรยายเรื่องเกี่ยวกับดาราศาสตร์ ศาสนา และปรัชญา และเป็นหนึ่งในบรรณาธิการของสำนักพิมพ์ผีเสื้อ
เสียชีวิต
ระวีเสียชีวิตอย่างสงบเมื่อวันที่ 17 มีนาคม พ.ศ. 2560 สิริอายุ 91 ปี มีพิธีพระราชทานเพลิงศพเมื่อวันที่ 9 เมษายน พ.ศ. 2560 ณ วัดธาตุทอง เขตวัฒนา กรุงเทพมหานคร
เครื่องราชอิสริยาภรณ์
สาขาวิทยาศาสตร์
คิงส์แมน โคตรพิทักษ์บ่มพยัคฆ์
คิงส์แมน โคตรพิทักษ์บ่มพยัคฆ์ (Kingsman: The Secret Service) เป็นภาพยนตร์แนวสายลับ/ตลก กำกับและร่วมเขียนบทโดยแมทธิว วอห์น โดยดัดแปลงจากหนังสือการ์ตูน The Secret Service ของเดฟ กิบเบินส์และมาร์ก มิลลาร์ นำแสดงโดยโคลิน เฟิร์ธ, ซามูเอล แอล. แจ็กสันและไมเคิล เคน เข้าฉายในประเทศไทยวันที่ 12 กุมภาพันธ์ ค.ศ. 2015
คิงส์แมน โคตรพิทักษ์บ่มพยัคฆ์ ได้รับการตอบรับในแง่บวก ทำรายได้ทั่วโลกไปแล้วกว่า 410 ล้านดอลลาร์สหรัฐฯ และเป็นภาพยนตร์ที่กำกับโดยแมททิว วอห์นที่ทำรายได้สูงสุด
เรื่องย่อ
ระหว่างปฏิบัติการในตะวันออกกลาง สายลับลี อันวิน ผู้สมัครสายลับตำแหน่ง "ลานเซลอต" ได้สละชีวิตเพื่อปกป้องสายลับคนอื่น ๆ แฮร์รี ฮาร์ท หรือ "กาลาฮัด" หนึ่งในสายลับที่อยู่ในเหตุการณ์ได้มอบเหรียญกล้าหาญให้แก่มิเชลและเอ็กซี ภรรยาและลูกชายของลีและบอกกับครอบครัวเธอว่าเมื่อไหร่ก็ตามที่ต้องการความช่วยเหลือ ให้ใช้เบอร์โทรศัพท์บนเหรียญโทรหาเขา 17 ปีต่อมา ศาสตราจารย์ เจมส์ อาร์โนลด์ถูกลักพาตัวโดยมหาเศรษฐี ริชมอนด์ วาเลนไทน์ "ลานเซลอต" หนึ่งในเพื่อนสายลับของฮาร์ทบุกเข้าไปช่วยอาร์โนลด์ แต่กลับถูกกาเซล ลูกน้องของวาเลนไทน์ฆ่าตาย วาเลนไทน์ได้พบกับผู้นำประเทศและบุคคลสำคัญหลายคน และมีแผนจะแจกจ่ายซิมการ์ดที่โทรและใช้อินเทอร์เน็ตได้ฟรีตลอดชีพแก่คนทั่วไป
เวลานั้นเอง ฮาร์ทได้พบความเกี่ยวข้องระหว่างวาเลนไทน์กับการหายตัวไปของบุคคลสำคัญหลายคน เขาตามไปจนพบอาร์โนลด์และสอบถาม แต่อาร์โนลด์ถูกไมโครชิพในสมองระเบิดจนเสียชีวิต ฮาร์ทจึงเข้าหาวาเลนไทน์แทนด้วยการปลอมตัวเป็นเศรษฐีเพื่อสืบหาเบื้องหลังของแผนการ
ที่ลอนดอน เอ็กซี อันวินเป็นวัยรุ่นที่อาศัยอยู่กับมิเชล ผู้เป็นแม่ น้องสาวต่างพ่อและดีน พ่อเลี้ยงที่เขาไม่ชอบ เอ็กซีออกจากการฝึกนาวิกโยธินและใช้ชีวิตอย่างไร้จุดหมาย วันหนึ่งเขาถูกจับข้อหาขโมยรถ จึงโทรหาเจ้าของเบอร์โทรศัพท์บนเหรียญ ฮาร์ทมาประกันตัวเขาและบอกว่าพ่อของเอ็กซีทำงานให้กับองค์การสายลับ "คิงส์แมน" ฮาร์ทชวนเขาให้มาร่วมการทดสอบเพื่อหาสายลับ "ลานเซลอต" คนใหม่ แต่เขาสอบตกในการทดสอบสุดท้าย โรซี ผู้เข้าทดสอบอีกคนหนึ่งได้รับตำแหน่งลานเซลอตคนใหม่แทน
ต่อมาฮาร์ทได้ไปที่โบสถ์แห่งหนึ่งซึ่งวาเลนไทน์ใช้ทำการทดสอบ เขาปล่อยสัญญาณไปที่ซิมการ์ด ทำให้ทุกคนในโบสถ์รวมถึงฮาร์ทเกิดอาการคลุ้มคลั่งและฆ่ากันเอง สุดท้ายฮาร์ทซึ่งเป็นผู้รอดชีวิตคนเดียวออกมาพบกับวาเลนไทน์ และถูกวาเลนไทน์ยิงที่ศีรษะหลังเปิดเผยแผนการทั้งหมด
ในฉากหลังเครดิต เอ็กซีซึ่งตอนนี้เป็นสายลับคิงส์แมนได้มาหาแม่และชวนให้มาอยู่ด้วยกัน แต่ดีนและลูกน้องเข้ามาหาเรื่องเอ็กซี เขาจึงจัดการกับอีกฝ่ายแบบเดียวกับที่ฮาร์ททำก่อนหน้านี้
ภาคต่อ
มาร์ก มิลลาร์และแมททิว วอห์นกล่าวว่า คิงส์แมน โคตรพิทักษ์บ่มพยัคฆ์ อาจจะมีภาคต่อหากทำรายได้ได้ดีในบ็อกซ์ออฟฟิศ วอห์นกล่าวเพิ่มว่าเขาสนใจที่จะกลับมารับหน้าที่กำกับ และอยากจะให้โคลิน เฟิร์ธกลับมาในภาคต่อ ในขณะที่มาร์ก สตรองกล่าวว่าเขาสนใจจะกลับมาในภาคต่อเช่นกัน  ต่อมามีการยืนยันว่าทารอน เอเกอร์ตันได้ตกลงที่จะแสดงภาคต่อแล้ว เมื่อถูกถามว่าจะจัดการให้ตัวละครของเฟิร์ธกลับมาในภาคต่ออย่างไร มิลลาร์ได้ตอบว่าตอนนี้กำลังถกเถียงในหลาย ๆ แนวคิด เช่นให้ฮาร์ทมีฝาแฝดหรือให้ฮาร์ทกลายเป็นวิญญาณ ทางด้านฟอกซ์ได้ประกาศว่าเริ่มมีการพัฒนาภาคต่อแล้ว แต่ยังไม่ชัดเจนว่าวอห์นจะกลับมากำกับหรือไม่ ในวันที่ 11 มิถุนายน ค.ศ. 2015 มีการยืนยันว่าวอห์นเริ่มเขียนบทภาพยนตร์ของภาคต่อแล้วและอาจจะกลับมากำกับ
ในเดือนมีนาคม ค.ศ. 2016 แมททิว วอห์นให้สัมภาษณ์กับนิตยสารเอ็มไพร์ว่าภาคต่อจะใช้ชื่อ Kingsman: The Golden Circle โดยจะมีเนื้อหาเกี่ยวกับการร่วมมือของกลุ่มคิงส์แมนและกลุ่ม "สเตตส์แมน" องค์การสายลับของอเมริกา เพื่อหยุดยั้งตัวร้ายนามว่า "ป็อปปี" ต่อมาในวันที่ 7 เมษายน ปีเดียวกัน ทารอน เอเกอร์ตัน นักแสดงนำ ได้เผยใบปิดภาพยนตร์ภาพแรก ในวันที่ 12 เมษายน ปีเดียวกัน มีข่าวว่าเซอร์เอลตัน จอห์นถูกทาบทามให้มาร่วมแสดงในภาคต่อ วันต่อมา แชนนิง เททัมประกาศในทวิตเตอร์ส่วนตัวว่าเขาจะร่วมแสดงในภาพยนตร์เรื่องนี้  เช่นเดียวกับเจฟฟ์ บริดเจสที่ประกาศในทวิตเตอร์ส่วนตัวเมื่อวันที่ 28 พฤษภาคม ปีเดียวกัน ว่าเขาจะร่วมแสดงในภาพยนตร์เรื่องนี้
Kingsman: The Golden Circle เริ่มถ่ายทำเมื่อเดือนพฤษภาคม ค.ศ. 2016 และเสร็จสิ้นในเดือนกันยายน ปีเดียวกัน ภาพยนตร์เข้าฉายในสหรัฐอเมริกา วันที่ 22 กันยายน ค.ศ. 2017
ธงชาติไนจีเรีย
ธงชาติไนจีเรีย เป็นธงสามแถบแนวตั้งสองสีรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งเป็นแถบแนวตั้ง 3 แถบ ความกว้างเท่ากัน แถบกลางสีขาว แถบอื่นรอบนอกเป็นสีเขียว ธงนี้เป็นแบบธงที่ชนะเลิศการประกวดธงชาติ ซึ่งออกแบบโดย ไมเคิล ไทโว อาคินคุนมี (Michael Taiwo Akinkunmi) นักเรียนชาวเมืองอิบาดาน เละเริ่มใช้อย่างเป็นทางการเมื่อวันที่ 1 ตุลาคม พ.ศ. 2503 อันเป็นวันประกาศเอกราชของชาติจากสหราชอาณาจักร ความหมายสำคัญของธงชาติคือ ความอุดมสมบูรณ์ของแผ่นดิน (แทนด้วยสีเขียว) และเอกภาพกับสันติภาพ (แทนด้วยสีขาว)
ชูเกียรติ หนูสลุง
ชูเกียรติธน ยศภัทร์หนูสลุง หรือชื่อเดิม ชูเกียรติ หนูสลุง เกิดที่จังหวัดชัยภูมิ เป็นอดีตนักฟุตบอลทีมชาติไทยยุคเดียวกับเกียรติศักดิ์ เสนาเมือง และ ตะวัน ศรีปาน เล่นในตำแหน่งกองหลังและกองกลางตัวรับ ลงเล่นให้ทีมชาติ 84 นัดและยิง 4 ประตู เป็นหัวหน้าผู้ฝึกสอนสโมสรฟุตบอลชัยภูมิ ยูไนเต็ด ตั้งแต่ปี พ.ศ. 2550 - พ.ศ. 2555 ก่อนจะมารับงานเป็นรองประธานสโมสรชัยภูมิ ยูไนเต็ด ในช่วงเลกสองของฟุตบอลเอไอเอสลีกภูมิภาคดิวิชั่น 2 ปี พ.ศ. 2555 และเปิดร้านขายเสื้อผ้ากีฬาและชุดสโมสรชัยภูมิยูไนเต็ดชื่อว่า ชูเกียรติสปอร์ต
ชัจจ์ กุลดิลก
พลตำรวจโท ชัจจ์ กุลดิลก อดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงคมนาคม ในรัฐบาลนางสาวยิ่งลักษณ์ ชินวัตร อดีตสมาชิกสภาผู้แทนราษฎรแบบบัญชีรายชื่อ อดีตรองหัวหน้าพรรคเพื่อไทย เคยดำรงตำแหน่งผู้บัญชาการตำรวจสอบสวนกลาง (บช.ก.) และที่ปรึกษาหนังสือพิมพ์มหาประชาชนฉบับความจริงวันนี้
ประวัติ
พลตำรวจโท ชัจจ์ กุลดิลก เกิดเมื่อวันที่ 24 มิถุนายน พ.ศ. 2486 เป็นบุตรของนายใช้ กับนางเซี้ยม กุลดิลก จบการศึกษาจากโรงเรียนนายร้อยตำรวจ สาขารัฐประศาสนศาสตร์บัณฑิต (รป.บ.)
พล.ต.ท.ชัจจ์ หย่ากับคู่สมรสแล้ว โดยมีบุตรรวม 7 คน บุตรคนโต คือ ดร.จารุพรรณ กุลดิลก
การทำงาน
ชัจจ์ กุลดิลก เคยดำรงตำแหน่งสูงสุดในราชการตำรวจคือผู้บัญชาการสอบสวนกลาง (บช.ก.) ต่อมาปลดเกษียณ ได้เข้ามาทำงานการเมืองร่วมกับพรรคพลังประชาชนและพรรคเพื่อไทย
ในการเลือกตั้ง พ.ศ. 2554 ได้สมัครรับเลือกตั้ง ส.ส.ในระบบบัญชีรายชื่อ พรรคเพื่อไทย ลำดับที่ 11 และได้รับเลือกตั้งเป็นสมาชิกสภาผู้แทนราษฎรเป็นสมัยแรก ต่อมาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนางสาวยิ่งลักษณ์ ชินวัตร ต่อจากนั้นในวันที่ 25 สิงหาคม พ.ศ. 2554 ได้ลาออกจากการเป็นสมาชิกสภาผู้แทนราษฎร เพื่อเปิดโอกาสให้ผู้สมัครในบัญชีรายชื่อลำดับถัดได้เลื่อนลำดับขึ้นมาแทน ต่อมาได้ปรับมารับตำแหน่งรัฐมนตรีช่วยว่าการกระทรวงมหาดไทย (ครม.ยิ่งลักษณ์ 3) จนถึงเดือนมิถุนายน พ.ศ. 2556
คดีความฐานหมิ่นประมาท
ชัจจ์ กุลดิลก ถูกศาลอุทธรณ์ พิพากษาให้จำคุก เมื่อวันที่ 18 กันยายน พ.ศ. 2549 ในกรณีที่นายจุรินทร์ ลักษณวิศิษฎ์ รองหัวหน้าพรรคประชาธิปัตย์ อดีตรัฐมนตรีช่วยว่าการกระทรวงพาณิชย์ ได้เป็นโจทย์ยื่นฟ้องเรียกค่าเสียหายเป็นเงิน 80 ล้านบาท ฐานหมิ่นประมาท โดยการพิพากษายืนตามศาลชั้นต้น ให้จำคุก 3 เดือน ปรับ 200,000 บาท แต่โทษจำคุกให้รอลงอาญา 2 ปี
เพนกวินอาเดลี
เพนกวินอาเดลี (Adélie penguin; ) เป็นนกประเภทเพนกวินชนิดหนึ่ง
โดยที่ชื่อ "อาเดลี" นั้นมาจากชื่อภรรยาของฌูล ดูว์มง ดูร์วีล (Jules Dumont d'Urville) นักสำรวจขั้วโลกใต้ชาวฝรั่งเศส เพนกวินอาเดลีเป็นเพนกวินขนาดกลาง มีความสูงประมาณ 46-75 เซนติเมตร น้ำหนักประมาณ 3.6-6 กิโลกรัม มีลักษณะเด่นคือ รอบดวงตามีวงกลมสีขาวคล้ายวงแหวน และมีขนหางที่ยาวกว่าเพนกวินชนิดอื่น ๆ
เพนกวินอาเดลี เป็นเพนกวินที่พบได้ทั่วไปในซีกโลกทางใต้ เช่น ขั้วโลกใต้, มหาสมุทรใต้ หรือทวีปแอนตาร์กติกา โดยอาศัยอยู่ร่วมกับเพนกวินจักรพรรดิ เพนกวินอาเดลีขยายพันธุ์ในช่วงฤดูใบไม้ร่วงของซีกโลกทางใต้ ลูกเพนกวินจะกำเนิดมาในช่วงนี้ และจะต้องเร่งให้โตทันก่อนที่จะถึงฤดูหนาว ที่ทั้งทวีปจะปกคลุมไปด้วยน้ำแข็ง ซึ่งเป็นการยากมากที่จะหาอาหาร พ่อแม่นกจะเร่งออกทะเลไปหาอาหาร ซึ่งได้แก่ ปลาและหมึก เก็บไว้เป็นของเหลวในท้อง เพื่อกลับมาป้อนเป็นอาหารให้แก่ลูกนก เพนกวินอาเดลีมีไข่ได้ครั้งละ 2 ฟอง โดยจะฟักไข่และทำรังบนพื้นที่ไม่มีน้ำแข็งปกคลุม โดยพ่อนกจะเป็นฝ่ายกกไข่ ในช่วงที่เร่งให้ลูกเติบโต บางทีพ่อแม่นกอาจต้องไป-กลับทะเลวันละหลาย ๆ เที่ยว และบางครั้งอาจใช้เวลาออกหาอาหารนานหลายวัน ซึ่งพ่อแม่นกจะเลี้ยงลูกได้ดีที่สุดแค่เพียงตัวเดียวเท่านั้น
ลูกเพนกวินอาเดลีจะมีขนสีเทาตลอดทั้งตัว และเมื่อมีขนชุดสุดท้ายก่อนจะผลัดขนเป็นเหมือนนกวัยเจริญพันธุ์ มีจะมีกระจุกขนกลุ่มหนึ่งอยู่หลังหัว
เพนกวินอาเดลีอาศัยอยู่รวมเป็นฝูงขนาดใหญ่แบบนิคมซึ่งมีจำนวนสมาชิกได้ถึงหลักแสนตัว เมื่อถึงฤดูหนาวที่น้ำแข็งจะปกคลุมทั้งทวีปแอนตาร์กติกา เพนกวินอาเดลีจะอพยพย้ายถิ่นอาศัยไปยังพื้นที่ที่มีอุณหภูมิอุ่นกว่า บางครั้งใช้วิธีการเดินทางด้วยการอาศัยบนก้อนน้ำแข็งขนาดใหญ่ลอยไปในท้องทะเลเป็นระยะเวลาหลายวัน นอกจากนี้แล้วเพนกวินอาเดลีถือได้ว่าเป็นเพนกวินชนิดเดียวที่มีอุปนิสัยดุ โดยจะต่อสู้กับศัตรูผู้รุกราน เช่น นกทะเลชนิดต่าง ๆ เพื่อป้องกันตัวหรือลูก ๆ บางครั้งอย่างดุเดือด
เพนกวินอาเดลีได้ถูกบันทึกโดยจอร์จ เมอร์รีย์ เลวิก นักสำรวจชาวอังกฤษที่ได้เดินทางไปสำรวจขั้วโลกใต้ในปี ค.ศ. 1910 ที่ศึกษาถึงพฤติกรรมของเพนกวินบริเวณอาเดลีแลนด์ ว่ามีพฤติกรรมทางเพศที่แปลกประหลาด โดยมีการผสมพันธุ์กันเองในหมู่นกเพศผู้ คล้ายกับพฤติกรรมรักร่วมเพศของมนุษย์ รวมถึงนกเพศผู้มีการผสมพันธุ์กับซากนกตัวเมียที่ตายไปนานหลายปีแล้วด้วย ซึ่งรายงานนี้เพิ่งได้รับการเผยเปิดเมื่อเดือนมิถุนายน ค.ศ. 2012
ปาทริก เดย์โต
รุ่นอายุไม่เกิน 23 ปี
ในเดือนมิถุนายน ค.ศ. 2013 เดย์โตมีชื่อติดทีมชาติฟิลิปปินส์รุ่นอายุไม่เกิน 23 ปี ในนัดกระชับมิตรที่พบกับสิงคโปร์
ชุดใหญ่
ในเดือนกุมภาพันธ์ ค.ศ. 2013 เดย์โตมีชื่อติดทีมชาติฟิลิปปินส์ในการแข่งขันรอบคัดเลือกของเอเอฟซี ชาเลนจ์คัพ 2014 ซึ่งฟิลิปปินส์อยู่กลุ่มเดียวกันกับ กัมพูชา, บรูไน และเติร์กเมนิสถาน
ในเดือนมีนาคม ค.ศ. 2014 เดย์โตถูกเรียกตัวติดทีมชาติอีกครั้งโดยผู้ฝึกสอน โทมัส ดูเลย์ ในนัดกระชับมิตรที่พบกับมาเลเซีย โดยในตอนแรกแรก เดย์โตจะถูกส่งลงเป็นตัวสำรอง แต่ในการแข่งขัน เขาได้ลงเล่นเป็นตัวจริง เนื่องจาก โรลันด์ มุลเลอร์ ไม่สามารถลงเล่นได้เนื่องจากอาการป่วย
ในการแข่งขันเอเอฟซี ชาเลนจ์คัพ 2014 ที่มัลดีฟส์ เดย์โตมีชื่อติดทีมชาติในรอบ 23 คนสุดท้าย ในฐานะผู้รักษาประตูมือหนึ่ง
ความกังขาของนักบุญทอมัส (คาราวัจโจ)
ความกังขาของนักบุญทอมัส (The Incredulity of Saint Thomas) เป็นภาพเขียนสีน้ำมันที่เขียนโดยคาราวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่พระราชวังซองส์ซูซิ, พ็อทซ์ดัมในประเทศเยอรมนี
ภาพ “ความกังขาของนักบุญทอมัส” เขียนราวระหว่างปี ค.ศ. 1601 ถึงปี ค.ศ. 1602 เป็นภาพที่ในกลุ่มเดียวกับ “แรงบันดาลใจของนักบุญแม็ทธิว” และ “สังเวยไอแซ็ค” ที่อุฟฟิซิเพราะตัวแบบอัครสาวกในทุกภาพเป็นคนคนเดียวกัน เช่นเดียวกับภาพ “นักบุญแม็ทธิวและเทวดา” ภาพนี้เดิมเป็นของวินเชนโซ จุสตินิอานิและต่อมาเป็นส่วนหนึ่งของงานสะสมหลวงของปรัสเซีย แต่โชคดีที่เก็บไว้ที่พ็อทซ์ดัมจึงรอดจากการทำลายด้วยระเบิดระหว่างสงครามโลกครั้งที่สองมาได้ ภาพนี้เป็นภาพที่นิยมก็อปปีกันมากที่สุด ซึ่งมีด้วยกันทั้งสิ้น 22 ก็อปปีจากคริสต์ศตวรรษที่ 17